ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழாவில் திரையிடப்படும் திரைப்படங்கள் பட்டியல்
திரைப்பட விழாக்களில் திரையிடப்படும் தேர்ந்தெடுக்கப்பட்ட திரைப்படங்களின் தொகுப்பு அந்த விழாக்களை சிறப்பானதாக ஆக்குகின்றன. 53-ஆவது இந்திய சர்வதேச திரைப்பட விழாவில் மிகச்சிறந்த திரைப்படங்கள் திரையிடப்படவுள்ளன. சர்வதேச தரத்துடன் இந்த விழா அமைய வேண்டும் என்பதே இதன் குறிக்கோளாகும்.
இந்த விழாவில் திரையிடப்படும் இந்திய திரைப்படங்களின் பட்டியலும் அந்த படங்களை உருவாக்கியவர்கள், அதன் கலைஞர்கள், அந்த படங்களின் சிறப்பம்சங்கள் போன்ற விரிவான விவரங்களும், இந்த இணையதள இணைப்பில் இடம்பெற்றுள்ளன.
https://iffigoa.org/wp-content/uploads/2022/11/IFFI-2022-Indian-Cinema-Catalog.pdf
53 ஆவது இந்திய சர்வதேச திரைப்பட விழாவில் திரையிடப்படும் சர்வதேச திரைப்படங்களின் பட்டியல் கீழ்கண்ட இணையதள இணைப்பில் இடம்பெற்றுள்ளன. அந்த திரைப்படங்கள் குறித்த விவரங்கள், அவற்றை உருவாக்கியவர்கள், அதில் நடித்துள்ள கலைஞர்கள், அப்படங்களின் சிறப்பம்சங்கள் போன்ற அனைத்து விவரங்களும் இதில் இடம்பெற்றுள்ளன.
https://iffigoa.org/wp-content/uploads/2022/11/Official-Catalogue-International-Cinema-2022-1.pdf
கோவாவில் நடைபெறும் திரைப்பட விழாவில் நேரில் பங்கேற்பவர்களுக்கு இந்த தொகுப்பு பெரிதும் உதவும். இவற்றை பார்த்து தாங்கள் பார்க்க வேண்டிய திரைப்படங்களை தேர்வு செய்யலாம்.
அந்த விழாவில் பங்கேற்காதவர்களுக்கும் இது பயனுள்ளதாக அமையும். இந்த சிறந்த திரைப்படங்கள் குறித்த விவரங்களை அறிந்து கொண்டு மனதளவில் அவற்றுடன் தொடர்புபடுத்திக்கொண்டு தகவல்களை தெரிந்து கொண்டு ஊக்கமடைய வழிவகுக்கும்.
PIB Headquarters
கொவிட்-19 - பிஐபி செய்தித் தொகுப்பு
18.08.2020
· குடியரசுத் தலைவர் செயலகம்
· குடியரசுத் துணைத் தலைவர் செயலகம்
· ஆயுஷ்
· விவசாயத்துறை அமைச்சகம்
· ரசாயனம் மற்றும் உரங்கள் அமைச்சகம்
· உள்நாட்டு விமானப் போக்குவரத்து அமைச்சகம்
· நுகர்வோர் நலன், உணவு மற்றும் பொது விநியோகம் அமைச்சகம்
· பாதுகாப்பு அமைச்சகம்
· மின்னணு மற்றும் தகவல் தொழில்நுட்பம்
· சுற்றுச்சூழல் மற்றும் வனத்துறை அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· மனித வள மேம்பாட்டு அமைச்சகம்
· ஜல்சக்தி அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· ரெயில்வே அமைச்சகம்
· ஊரக வளர்ச்சி அமைச்சகம்
· அறிவியல் மற்றும் தொழில்நுட்பத்துறை
· எஃகுத்துறை அமைச்சகம்
· சிறப்பு சேவைகள் மற்றும் கட்டுரைகள்
(
தேர்தல் ஆணையம்
கர்நாடக மாநில மேலவைக்குத் தேர்தல்
கர்நாடக மாநிலத்தின் மேலவைக்கு, சட்டமன்ற உறுப்பினர்களால் தேர்ந்தெடுக்கப்பட்ட, 7 மேலவை உறுப்பினர்களின் பதவிக்காலம் இம்மாதம் 30-ம் தேதியன்று நிறைவு பெறுகிறது. இதற்கான தேர்தல் பணிகளை, தேர்தல் ஆணையம், கர்நாடக தலைமைத் தேர்தல் அதிகாரியுடன் கலந்தாலோசித்து துவக்க உள்ளது.
கர்நாடக மேலவைத் தேர்தலுக்கான அறிவிப்பு ஜூன் 11-ம் தேதி வெளியிடப்படும் என்றும், வேட்புமனு தாக்கல் செய்ய கடைசி நாள் 18.06.2020 என்றும் தேர்தல் 29.06.2020 அன்று நடைபெறும் என்றும் வாக்குகள், 29.06.2020 அன்று மாலை ஐந்து மணிக்கு எண்ணப்படும் என்றும் தேர்தல் ஆணையம் தெரிவித்துள்ளது.
-----
(Visitor Counter : 171
பிரதமர் அலுவலகம்
குஜராத்தின் லோத்தலில் தேசிய கடல்சார் பாரம்பரிய வளாகத்தை ஆய்வு செய்த போது காணொலி காட்சி மூலம் பிரதமர் நிகழ்த்திய உரையின் தமிழாக்கம்
வணக்கம்!
வரலாற்று சிறப்புமிக்க உலகப் பாரம்பரிய லோத்தலில் நீங்கள் அனைவரும் நேரடியாக நிகழ்வில் பங்கேற்றிருக்கிறீர்கள். ஆனால் நான் வெகு தூரத்தில் உள்ள தில்லியிலிருந்து தொழில்நுட்பத்தின் மூலம் உங்களுடன் இணைக்கப்பட்டுள்ள போதும், உங்களிடையே நான் இருப்பதாக உணர்கிறேன். சற்று நேரத்திற்கு முன், ட்ரோன் மூலம் தேசிய கடல்சார் பாரம்பரிய வளாகத்தில் பல்வேறு திட்டங்களை நான் பார்வையிட்டு அவற்றின் முன்னேற்றம் குறித்து ஆய்வு செய்தேன். இந்தத் திட்டத்தின் முன்னேற்றம் வெகு வேகமாக இருப்பது குறித்து நான் திருப்தி அடைந்துள்ளேன்.
நண்பர்களே,
ஆயிரக்கணக்கான ஆண்டுகளுக்கு முன் கடல்வழி வணிகத்தை கொண்டிருந்த லோத்தல், தோலாவிரா போன்ற மகத்தான பாரம்பரிய இடங்களை நாம் மறந்துவிட்டோம் தென்பகுதியிலிருந்த சேர, சோழ, பாண்டிய பேரரசுகள் கடல்சார் வளங்களை அறிந்து அதற்கு மிக உயர்ந்த இடத்தை அளித்திருந்தனர். இவர்கள் தங்களின் கடல்சார் அதிகாரத்தை விரிவுபடுத்தியது மட்டுமின்றி வெற்றிகரமாக தொலைதூர நாடுகளுக்கும் வர்த்தகத்தை கொண்டுசென்றனர். சத்ரபதி சிவாஜி மகராஜ் வலுவான கடற்படையை உருவாக்கி அந்நிய ஆக்ரமிப்பாளர்களை எதிர்த்து போரிட்டார்.
இத்தகைய பெருமைமிகு இந்தியாவின் வரலாற்று அத்தியாயம் புறக்கணிக்கப்பட்டுள்ளது. ஆயிரக்கணக்கான ஆண்டுகளுக்கு முன் கட்ச் பகுதி, கப்பல் கட்டும் தளத்தை கொண்டிருந்தது என்பதை நீங்கள் கற்பனை செய்து பார்த்ததுண்டா? பிரமாண்டமான கப்பல்கள் இந்தியாவில் தயாரிக்கப்பட்டு உலகம் முழுவதும் விற்பனை செய்யப்பட்டுள்ளன. பாரம்பரியம் குறித்த மாறுபட்ட கருத்துக்கள் நாட்டிற்கு ஏராளமான சேதத்தை ஏற்படுத்தியுள்ளன. இந்த நிலையை மாற்றுவது அவசியமாகும். எனவே, தோலோவிராவையும், லோத்தாலையும் ஒரு காலத்தில் இருந்த அதே புகழுடன் இந்திய பெருமிதத்தின் மையங்களாக மாற்ற நாங்கள் முடிவு செய்தோம். இன்று அந்த இயக்கம் அதிக வேகத்தில், நடைபெற்று வருவதை, நாங்கள் காண்கிறோம்.
நண்பர்களே,
லோத்தாலில் அமைக்க உத்தேசிக்கப்பட்டுள்ள பாரம்பரிய வளாகம் சாமானிய மக்களும் எளிதாக இந்திய வரலாற்றை அறிந்து கொள்ளும் வகையில் அமைக்கப்படுகிறது. இது உலகம் முழுவதிலும் இருந்து சுற்றுலாப் பயணிகளை ஈர்க்கும் மையமாக மாறும் என்று நான் நம்புகிறேன். இது ஆயிரக்கணக்கான புதிய வேலைவாய்ப்புகளையும், சுயவேலைவாய்ப்புகளையும் உருவாக்கும். எதிர்காலத்தில் மற்ற நகரங்களிலிருந்து கூடுதலான மக்கள் இங்கே வருவார்கள். இது சுற்றுலாவுக்கு உத்வேகத்தை அளிக்கும்.
நண்பர்களே,
கடந்த 8 ஆண்டுகளில் நாட்டில் உருவாக்கப்பட்டுள்ள பாரம்பரிய இடங்கள், நமது பாரம்பரியத்தின் பெருமையை வெளிப்படுத்துகின்றன. லோத்தலில் கட்டமைக்கப்படும் தேசிய கடல்சார் வளாகம் இந்தியர்கள் அனைவரையும் பெருமிதத்தால் நிறைக்கும் என்று நான் நம்புகிறேன். லோத்தாலில் அமர்ந்துள்ள சகோதர சகோதரிகள் அனைவருரக்கும் மகிழ்ச்சியான வளமிக்க தீபாவளி நல்வாழ்த்துக்களை நான் தெரிவித்துக் கொள்கிறேன். தீபாவளிக்கு அடுத்த நாள் வருகின்ற குஜராத்தின் புத்தாண்டு விழாவிற்கும் எனது வாழ்த்துக்களைத் தெரிவித்துக் கொள்கிறேன். உங்கள் அனைவருக்கும் நன்றி.
கப்பல் போக்குவரத்து அமைச்சகம்
வ.உ.சிதம்பரனார் துறைமுகம் மிக நீண்ட காற்றாலைத் தகடுகளைக் கையாண்டுள்ளது
காற்றாலைத் தகடுகளிலேயே மிகவும் நீளமான 81.50 மீட்டர் நீளமுள்ள தகடுகளை கையாண்டு வ.உ.சிதம்பரனார் துறைமுகம் இந்த வாரம் மற்றொரு சாதனையைப் படைத்துள்ளது. கப்பலின் ஹைட்ராலிக் மின் தூக்கிகளைப் பயன்படுத்தி சரக்குக் கப்பலின் பாதுகாப்பு மற்றும் அதனை கையாளும் தொழிலாளர்களின் பாதுகாப்பையும் உறுதி செய்து  81.50 மீட்டர் நீளமுள்ள காற்றாலைத் தகடுகள் ஏற்றப்பட்டன.
இவ்வளவு பெரிய சரக்கினை கையாண்டதில் வ.உ.சி. துறைமுகத்தின் திறனை ஏற்றுமதி நிறுவனமான நார்டெக்ஸ் பாராட்டியுள்ளது. சென்னை செங்குன்றம் அருகே உள்ள வேங்கல் என்ற இடத்திலிருந்து டிரக்குகள் மூலம் காற்றாலைத் தகடுகளும், கோபுரங்களும் பாதுகாப்பாக தூத்துக்குடிக்குக் கொண்டு செல்லப்பட்டன.
142.8 மீட்டர் நீளமுள்ள ‘எம்.வி.எம்.ஒய்.எஸ் டெஷ்னேவா’ கப்பல் 18.01.2022 அன்று துறைமுகத்தில் நிறுத்தப்பட்டு ஒவ்வொன்றும் 81.50 மீட்டர் நீளமுள்ள 6 காற்றாலைத் தகடுகளும், 77.10 மீட்டர் நீளமுள்ள 12 காற்றாலைத் தகடுகளும் ஏற்றப்பட்டன. ஏற்றுதல் பணி நிறைவடைந்த பின் இந்த கப்பல் 2022, ஜனவரி 20 அன்று வ.உ.சி. துறைமுகத்திலிருந்து ஜெர்மனியில் உள்ள ரோஸ்டாக் துறைமுகத்திற்கு புறப்பட்டுச் சென்றது.
இந்த துறைமுகம் கடந்த நிதியாண்டில் 2898 காற்றாலைத் தகடுகளையும், 1848 காற்றாலைக் கோபுரங்களையும் கையாண்டுள்ளது.
இந்த துறைமுகத்தின் அடிப்படைக் கட்டமைப்பு, போதிய அளவு இருப்பு வைப்பதற்கான இடவசதி, நெரிசல் ஏற்படாத துறைமுகத்திற்கான 8 வழி அணுகு சாலைகள், தடையில்லாத வகையில் தேசிய நெடுஞ்சாலையுடன் போக்குவரத்து வசதி ஆகியவற்றை கவனத்தில் கொண்டு, வெஸ்டாஸ், நார்டெக்ஸ், சீமென்ஸ், எல்எம் பவர், ஜி.இ போன்ற சர்வதேச அளவிலான காற்றாலைத் தகடு உற்பத்தியாளர்கள் இவற்றை ஏற்றுமதி செய்யும் நுழைவாயிலாக வ.உ.சி. துறைமுகத்தைத் தொடர்ந்து பயன்படுத்தி வருகிறார்கள்.
பெருநிறுவனங்கள் விவகாரங்கள் அமைச்சகம்
சட்டத்தை மதித்து செயல்படும் நிறுவனங்கள் தொழில் நடத்துவதை எளிதாக்க பல்வேறு முன்முயற்சிகள் எடுக்கப்பட்டுள்ளது
திவால் & நொடித்துப் போதல் கட்டமைப்பு உருவாக்கம்
தொழில் துறை சார்ந்த அனைத்துத் தரப்பினருக்கும், தொழில் நடத்துவதை எளிதாக்கி வெளிப்படைத்தன்மையை ஏற்படுத்தும் நோக்கில், மத்திய கம்பெனி விவகாரங்கள் துறை, கடந்த ஓராண்டு காலத்தில் பல்வேறு வரலாற்று சிறப்புமிக்க முன்முயற்சிகள் / முடிவுகளை மேற்கொண்டுள்ளது.
- திவால் பிரச்சினைக்கு தீர்வு காணும் நாடுகளின் பட்டியலில் 2018-ஆம் ஆண்டில் 108 ஆவது இடத்திலிருந்த இந்தியா 56 இடங்கள் முன்னேறி, 2019-ல் 52 ஆவது இடத்திற்கு வந்துள்ளது.
- மீட்கப்படும் தொகையின் அளவு 2018-ல் 26.5% ஆக இருந்த நிலையில், 2019-ல் 71.6% ஆக அதிகரித்துள்ளது.
- CIN, PAN, TIN, DIN, Name, EPFO, ESIC and GSTN போன்ற எட்டு சேவைகள் 3 அமைச்சகங்கள் மூலம், ஒரே படிவத்தின் வாயிலாக, எளிமைப்படுத்தப்பட்ட மின்னணு முறையில் வழங்கப்படுகின்றன.
- கம்பெனிகள் சட்டத்தின்கீழ் நடைபெறும் தொழில்நுட்ப & நடைமுறை மீறல்கள் குற்றமற்ற செயலாக மாற்றப்பட்டுள்ளது.
- நிறுவனங்களின் பெயர் பதிவு மற்றும் இயக்குநர் அடையாள எண் வழங்கும் நடைமுறைகளுக்காக “RUN – Reserve Unique Name” என்ற புதிய நடைமுறை அறிமுகப்படுத்தப்பட்டுள்ளது.
- கம்பெனிகளை இணைத்தல் & கையகப்படுத்துதல் நடவடிக்கைகளை விரைவுப்படுத்த ஏதுவாக போட்டிச்சட்டம் 2002-லிருந்து விலக்கு அளிப்பது திருத்தியமைக்கப்பட்டுள்ளது.
- தனியார் நிறுவனங்கள், அரசு நிறுவனங்கள், அறக்கட்டளை நிறுவனங்கள், நிதி நிறுவனங்கள் போன்றவற்றுக்கு கம்பெனி சட்டத்தின் பல்வேறு பிரிவுகளிலிருந்து விலக்கு அளிக்கப்பட்டுள்ளது.
- பல்வேறு வகைப்பட்ட வாக்குரிமைகளுடன் பங்கு வெளியிடுதல் நடைமுறை மாற்றியமைக்கப்பட்டுள்ளது.
- முதலீட்டாளர்கள், பொதுப்பங்குகளை வாங்க விண்ணப்பித்த 3 நாட்களில் அதனை பெறும் வகையில் செபி நடைமுறைகள் மாற்றப்பட்டுள்ளன.
- பட்டியலிடப்படாத பொது நிறுவனங்களின் பங்குகளை நீக்குதல்.
- கம்பெனிகள்  விதிமுறைகள் திருத்தப்பட்டன, இந்த நடவடிக்கைகளை வெளிப்படையானதாகவும், பாரபட்சமற்றதாகவும் ஆக்கியுள்ளது.
- பொறுப்பான வர்த்தக நடைமுறைகளுக்கான தேசிய வழிகாட்டு நெறிமுறை வகுக்கப்பட்டுள்ளது.
- தேசிய பெருநிறுவனங்கள் சமூக பொறுப்புணர்வு விருதுகள் முதன்முறையாக வழங்கப்பட்டுள்ளன.
திவால் & நொடித்துப் போதல் கட்டமைப்பு:
- திவால் & நொடித்துப் போதல் சட்ட  மசோதா நாடாளுமன்றத்தால் நிறைவேற்றப்பட்டு 16.8.2019 முதல் நடைமுறைக்கு வந்துள்ளது.
- திவால் & நொடித்துப் போதல் சட்ட  மசோதா 12 டிசம்பர் 2019 அன்று மக்களவையில் அறிமுகப்படுத்தப்பட்டது.
- இந்த திருத்த சட்டத்தின்கீழ் 21,136 விண்ணப்பங்கள் தாக்கல் செய்யப்பட்டுள்ளன.
- 9,653 வழக்குகள் அனுமதிக்கு முந்தைய நிலையிலேயே தீர்வு காணப்பட்டு, ரூ.3,74,931.30 கோடி பட்டுவாடா செய்யப்பட்டுள்ளது.
சிறப்பு சேவைகள் மற்றும் கட்டுரைகள்
பால் மற்றும் பால் பொருட்களுக்கான தென் பிராந்தியத்தில் முதல் சான்றிதழ் உரிமத்தை , இந்திய தர நிர்ணய அமைவனம், தென் பிராந்திய அலுவலகம் & நந்தினி மெகா ஹைடெக் ஆலை, கர்நாடகாவிற்கு வழங்கியது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தர நிர்ணய அமைவனம் , தென் பிராந்திய அலுவலகம், பால் மற்றும் பால் பொருட்களுக்கான இணக்க மதிப்பீட்டுத் திட்டம் "க்கான தென் பிராந்தியத்தில் முதல் உரிமத்தை M/s நந்தினி மெகா ஹைடெக் தூள் ஆலை, கர்நாடகா பால் கூட்டமைப்பு, ராமநகரா, கர்நாடகாவிற்கு வழங்கியுள்ளது.
இந்த CAS MMP திட்டம், இந்திய தர நிர்ணய அமைவனம்  மற்றும் தேசிய பால்வள மேம்பாட்டு வாரியம்  இணைந்து உருவாக்கப்பட்டது. மேலும் இது, இந்திய தரநிலைகளின்படி தயாரிப்பு சான்றிதழின் ஒருங்கிணைந்த உரிமம் மற்றும் NDDB இன் படி சான்றிதழ் மற்றும் IS/ISO 22000 அமைப்பு சான்றிதழை, பால் மற்றும் பால் பொருட்கள் தொடர்பான அனைத்து நிறுவனங்களுக்கும் வழங்குகிறது.
மாண்புமிகு மாநில அமைச்சர் திரு அஷ்வினி குமார் சௌபே, , 15 மார்ச் 2023 அன்று உலக நுகர்வோர் உரிமைகள் தின கொண்டாட்டத்தின் போது, புது தில்லியில் இன்நிறுவனத்திற்கு உரிமை சான்றிதழை வழங்கினார்.
இந்த திட்டத்தை மாண்புமிகு பிரதமர் திரு.நரேந்திர மோடி அவர்கள், 2021 டிசம்பரில், இந்திய பால் துறை மற்றும் நுகர்வோரின் நலனுக்காக பால் மற்றும் பால் பொருட்களின் single-point சான்றிதழ் முறையை எளிதாக்கினார். பால் துறையில் ஒரு வலுவான தரமான சுற்றுச்சூழல் அமைப்பை நிறுவுதல், செயல்படுத்துதல், பராமரித்தல் மற்றும் தொடர்ந்து மேம்படுத்துதல் ஆகிய அனைத்து அம்சங்களையும் நோக்கிய முழுமையான அணுகுமுறையை இந்தத் திட்டம் நோக்கமாகக் கொண்டுள்ளது. சான்றிதழ் செயல்முறை ஒருங்கிணைக்கப்பட்டு எளிமைப்படுத்தப்பட்டுள்ளது, இதன் விளைவாக & ஒரே நாடு- ஒரே சான்றிதழ் & கொள்கையின் உண்மையான நோக்கில் , சான்றிதழின் நேரம் மற்றும் செலவு கணிசமாகக் குறைக்கப்பட்டது.
(Visitor Counter : 68
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 95.96 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 95.96  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 8.28 கோடிக்கும்  மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762612
(Visitor Counter : 180
நிதி அமைச்சகம்
ஜி20 நாடுகளின் நிதி அமைச்சர்கள் மற்றும் மத்திய வங்கி ஆளுநர்களின் கூட்டத்தில் காணொலி மூலம் நிதி அமைச்சர் திருமதி நிர்மலா சீதாராமன் கலந்து கொண்டார்
சவுதி அரேபியாவின் தலைமையில் இன்று நடைபெற்ற ஜி20 நாடுகளின் நிதி அமைச்சர்கள் மற்றும் மத்திய வங்கி ஆளுநர்களின் கூட்டத்தில் மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் காணொலி மூலம் கலந்து கொண்டார்.
தற்போதைய உலகளாவிய பொருளாதார கண்ணோட்டம், கொவிட்-19 பெருந்தொற்றுக்கு ஜி20 நாடுகளின் எதிர்வினை, 2020-ஆம் வருடத்துக்கான ஜி20 நாடுகளின் நிதி முன்னுரிமைகள் உள்ளிட்ட விஷயங்களை விவாதிப்பதற்காக இந்தக் கூட்டம் நடைபெற்றது.
முதலாம் அமர்வில் பேசிய நிதி அமைச்சர், 2020 ஏப்ரல் 15 அன்று ஜி20 நாடுகளின் நிதி அமைச்சர்கள் மற்றும் மத்திய வங்கி ஆளுநர்கள் ஒத்துக் கொண்ட கொவிட்-19-க்கு எதிர்வினை ஆற்றுவதற்கான ஜி20 செயல் திட்டத்தின் சமீபத்திய நடவடிக்கைகள் குறித்து பேசினார்.
கொவிட்-19-ஐ திறன்மிகுந்த முறையில் எதிர்கொள்வதற்காக ஜி20 செயல்திட்டத்தின் சமீபத்திய உறுதியளிப்புகள் தற்போதைய நிலவரத்துக்கு ஏற்றார் போல இருக்க வேண்டும் என்று திருமதி நிர்மலா சீதாராமன் வலியுறுத்தினார்.
ஜி20 செயல்திட்டத்தின் உறுதியளிப்புகளின் முக்கிய வழிகாட்டும் கொள்கைகள் குறித்து விளக்கிய அவர், புத்தாக்க திட்டத்தில் சுகாதார மற்றும் பொருளாதார குறிக்கோள்கள் சம அளவில் இருக்க வேண்டும் என்று கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664573
குடியரசுத் தலைவர் செயலகம்
பக்ரீத் பண்டிகையையொட்டி குடியரசுத் தலைவர் வாழ்த்து
ஈத் –உஸ்-சுகா எனப்படும் பக்ரீத் பண்டிகையை முன்னிட்டு குடியரசுத் தலைவர் திரு ராம்நாத் கோவிந்த் சக குடிமக்களுக்கு வாழ்த்து தெரிவித்துள்ளார்.
குடியரசுத் தலைவர் தமது செய்தியில், “ஈத் பண்டிகையை முன்னிட்டு, அனைத்து சக குடிமக்களுக்கும், குறிப்பாக நமது இஸ்லாமிய சகோதர சகோதரிகளுக்கு எனது வாழ்த்துக்களை தெரிவித்துக் கொள்கிறேன்.
பக்ரீத் பண்டிகை மனித குலத்திற்கான தியாகம் மற்றும் சேவையின் அடையாளமாகும். ஹஸ்ரத் இப்ராஹிம் காட்டிய சுய தியாகப் பாதையில் செல்ல இந்த விழா நம்மைத் தூண்டுகிறது.
இந்தச் சந்தர்ப்பத்தில், மனித குலத்தின் சேவைக்காக நம்மை மீண்டும் அர்ப்பணித்து, தேசத்தின் செழுமை மற்றும் வளர்ச்சிக்காக பாடுபட உறுதி ஏற்போம்” என்று தெரிவித்துள்ளார்.
பாதுகாப்பு அமைச்சகம்
தற்சார்பு & ராணுவ தளவாட ஏற்றுமதிகளை ஊக்குவிப்பதற்காக 108 பொருட்களின் இரண்டாவது பட்டியலை பாதுகாப்பு அமைச்சகம் வெளியிட்டுள்ளது
பிரதமர் திரு நரேந்திர மோடியின் ‘தற்சார்பு பாரத’ முயற்சியை தொடர்ந்து ராணுவ துறையில் உள்நாட்டு உற்பத்தியை ஊக்குவிக்கும் விதமாக பாதுகாப்பு அமைச்சகத்தின் ராணுவ விவகாரங்கள் துறையின் 108 பொருட்களின் இரண்டாவது நேர்மறை உள்நாட்டு உற்பத்தி பட்டியலுக்கான முன்மொழிதலுக்கு பாதுகாப்பு அமைச்சர் திரு ராஜ்நாத் சிங் ஒப்புதல் அளித்துள்ளார்.
பொதுத்துறை மற்றும் தனியார் துறையின் செயல்மிகு பங்களிப்புடன் தற்சார்பு மற்றும் ராணுவ தளவாட ஏற்றுமதிகளை ஊக்குவித்தல் ஆகிய இரட்டை இலக்குகளை அடைய இது உதவும். உள்நாட்டு ஆராய்ச்சி மற்றும் மேம்பாட்டையும் இது ஆதரித்து, தொழில்நுட்பம் மற்றும் உற்பத்தி பிரிவுகளில் புதிய முதலீட்டை ஈர்க்கும்.
பட்டியலில் உள்ள அனைத்து 108 பொருட்களும் ராணுவ தளவாடங்கள் கொள்முதல் செயல்முறை, 2020-இன் படி இனி உள்நாட்டிலேயே கொள்முதல் செய்யப்படும்.
ஹெலிகாப்டர்கள், சென்சார்கள், ஆயுதங்கள், அடுத்த தலைமுறை தளவாடங்கள், வான்வழி எச்சரிக்கை மற்றும் கட்டுப்பாட்டு அமைப்புகள், பீரங்கி எஞ்சின்கள் உள்ளிட்ட பல்வேறு பொருட்கள் இந்த பட்டியலில் உள்ளன. டிசம்பர் 2021 முதல் டிசம்பர் 2025 வரை இது செயல்படுத்தப்படும். 2020 ஆகஸ்டில் முதல் பட்டியல் வெளியானது குறிப்பிடத்தக்கது.
-----
(Visitor Counter : 231
தொழிலாளர் மற்றும் வேலைவாய்ப்பு அமைச்சகம்
நாடு முழுவதும் திறக்கப்பட்டுள்ள 9,000-க்கும் மேற்பட்ட மக்கள் மருந்தகங்கள் அனைவருக்கும் சுகாதார வசதிகள் கிடைப்பதற்கு வகை செய்துள்ளது
தில்லியில் உள்ள துவார்காவில் ஏற்பாடு செய்யப்பட்டிருந்த மக்கள் மருந்தக தினம் 2023 நிகழ்ச்சியில் மத்திய தொழிலாளர் நலன், வேலைவாய்ப்பு, சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பூபேந்தர் யாதவ் உரையாற்றினார்.
பிரதமர் திரு நரேந்திர மோடியின் தலைமையின் கீழ் நாடு முழுவதும் மத்திய அரசால் திறக்கப்பட்டுள்ள 9,000-க்கும் மேற்பட்ட மக்கள் மருந்தகங்கள் மூலம் அனைத்து மக்களுக்கும் சுகாதார வசதிகள் கிடைப்பதற்கு வகை செய்யப்பட்டுள்ளதாக அவர் கூறினார்.
இம்மருந்தகங்களில் குறைவான விலையில் மருந்து கிடைப்பதால், அதிக விலையுடைய மருந்துகளை வாங்கும் நெருக்கடியில் இருந்து மக்களுக்கு நிவாரணம் அளிப்பதாகத் தெரிவித்தார்.
இந்த ஆண்டு இறுதிக்குள் நாடு முழுவதும் மக்கள் மருந்தகங்களின் எண்ணிக்கையை 10,000-ஆக அதிகரிக்க வேண்டும் என்ற இலக்கின் அடிப்படையில் மோடி அரசு செயல்பட்டு வருவதாக திரு யாதவ் கூறினார்.
பிரதமர் அலுவலகம்
யாஸ் புயல் காரணமாக ஏற்பட்ட பாதிப்பை பிரதமர் ஆய்வு செய்தார்
ஒடிசா மற்றும் மேற்கு வங்கத்தில் யாஸ் புயலால் பாதிக்கப்பட்ட பகுதிகளை பிரதமர் திரு நரேந்திர மோடி வான்வழியாக ஆய்வு செய்தார்.
யாஸ் புயலால் பாதிக்கப்பட்ட மக்களுக்கு பிரதமர் திரு நரேந்திர மோடி தனது அனுதாபங்களை தெரிவித்தார்.
உடனடி நிவாரண பணிகளுக்காக ரூ.1000 கோடி நிதி உதவியை பிரதமர் அறிவித்தார்.
பாதிப்பின் முழு விவரத்தை மதிப்பிடுவதற்காக, மாநிலங்களை பார்வையிட அமைச்சகங்களுக்கு இடையேயான குழுவை மத்திய அரசு அனுப்பும்
பாதிக்கப்பட்ட பகுதிகளில் கட்டமைப்புகளை மீண்டும் உருவாக்குவதற்கு அனைத்து உதவிகளும் அளிப்பதாக மத்திய அரசு உறுதி
யாஸ் புயலில் சிக்கி பலியானோருக்கு தலா ரூ.2 லட்சமும், படுகாயம் அடைந்தோருக்கு தலா ரூ.50,000 மும் கருணைத் தொகை வழங்கப்படும்
யாஸ் புயலால் ஏற்பட்ட பாதிப்புகளை ஆய்வு செய்ய ஒடிசா மற்றும் மேற்கு வங்கத்துக்கு பிரதமர் திரு நரேந்திர மோடி மே 28ம் தேதி பயணம் மேற்கொண்டார்.
ஒடிசாவின் பத்ரக் மற்றும் பலேஸ்வர் மாவட்டங்கள் மற்றும் மேற்குவங்கத்தின் புர்பா மெதின்பூர் மாவட்டங்களில் புயலால் பாதிக்கப்பட்ட பகுதிகளை பிரதமர் வான் வழியாக ஆய்வு செய்தார்.
புவனேஸ்வரில் நடந்த நிவாரணப் பணிகள் ஆய்வு கூட்டத்துக்கு பிரதமர் தலைமை தாங்கினார். யாஸ் புயலால் ஒடிசாவில் அதிகளவு பாதிப்பு ஏற்பட்டது குறித்தும், மேற்கு வங்கம் மற்றும் ஜார்கண்டின் சில பகுதிகளில் பாதிப்பு ஏற்பட்டது குறித்தும் பிரதமரிடம் விளக்கப்பட்டது.
இங்கு உடனடி நிவாரண நடவடிக்கைகள் மேற்கொள்ள ரூ.1000 கோடி நிவாரண நிதியை பிரதமர் திரு நரேந்திர மோடி அறிவித்தார். இதில் ரூ.500 கோடி ஒடிசாவுக்கு உடனடியாக அளிக்கப்படும். மற்றொரு ரூ.500 கோடி மேற்கு வங்கம் மற்றும் ஜார்கண்ட்டுக்கு அறிவிக்கப்பட்டுள்ளது. பாதிப்பு அடிப்படையில் இந்த நிதி வழங்கப்படும். முழு பாதிப்பை மதிப்பிட, மத்திய அமைச்சகங்களுக்கு இடையேயான குழுவை மத்திய அரசு அனுப்பும். இதன் அடிப்படையில் மேலும் உதவிகள் வழங்கப்படும்.
இந்த சிக்கலான நேரத்தில், மாநில அரசுகளுடன் மத்திய அரசு இணைந்து செயல்படுவதாகவும், பாதிக்கப்பட்ட பகுதிகளில் கட்டமைப்புகளை மீண்டும் ஏற்படுத்த தேவையான அனைத்து உதவிகளையும் மத்திய அரசு அளிக்கும் என ஒடிசா, மேற்கு வங்கம் மற்றும் ஜார்கண்ட் மக்களுக்கு பிரதமர் உறுதி அளித்தார்.
புயலால் பாதிக்கப்பட்ட மக்களுக்கு தனது அனுதாபங்களையும், உறவினர்களை இழந்த குடும்பங்களுக்கு ஆழ்ந்த வருத்தத்தையும் பிரதமர் தெரிவித்தார்.
புயலில் பலியானவர்கள் குடும்பத்துக்கு தலா ரூ.2 லட்சமும், படுகாயம் அடைந்தோருக்கு தலா ரூ.50,000 மும் கருணைத் தொகையாக பிரதமர் அறிவித்தார்.
பேரிடர் சமயத்தில் இன்னும் அதிகமான அறிவியல் மேலாண்மை நடவடிக்கைகளில் நாம் தொடர்ந்து கவனம் செலுத்த வேண்டும் என பிரதமர் கூறினார். அரபிக் கடல் மற்றும் வங்கங்கடலில் உருவாகும் புயல்களால் ஏற்படும் பாதிப்பு அடிக்கடி நடப்பதால், தகவல் தொடர்பு, பாதிப்பை குறைக்கும் முயற்சிகள், தயார்நிலை ஆகியவற்றில் முக்கியமான மாற்றங்களை கொண்டு வர வேண்டும் என அவர் வலியுறுத்தினார். நிவாரண முயற்சிகளில் சிறந்த ஒத்துழைப்புக்கு மக்களிடையே நம்பிக்கையை ஏற்படுத்துவதன் அவசியம் குறித்தும் அவர் பேசினார்.
ஒடிசா அரசின் தயார் நிலை மற்றும் பேரிடர் மேலாண்மை நடவடிக்கைகளால் குறைந்த அளவு உயரிழப்பு ஏற்பட்டது. இதற்காக ஒடிசா அரசை பிரதமர் பாராட்டினார். இயற்கை பேரிடர்களை எதிர்கொள்ள, ஒடிசா அரசு பாதிப்பை குறைக்கும் முயற்சிகளில் நீண்டகாலமாக ஈடுபட்டுள்ளதையும் பிரதமர் சுட்டிக் காட்டினார்.
பேரிடர் தணிப்பு நடவடிக்கைக்கு ரூ.30,000 கோடி நிதி வழங்கியதன் மூலம் பேரிடர் தணிப்புக்கு நிதி ஆணையம் முக்கியத்துவம் அளித்துள்ளதாகவும், பிரதமர் குறிப்பிட்டார்.
சுகாதாரம் மற்றும் குடும்ப நலத்துறை அமைச்சகம்
இந்தியா மற்றும் கிர்கிஸ்தான் இடையேயான சுகாதாரத் துறையில் புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி அவர்கள் தலைமையில் கூடிய மத்திய அமைச்சரவை, இந்திய குடியரசின் சுகாதாரம் மற்றும் குடும்பநலத் துறை மற்றும் கிரிகிஸ் குடியரசின் சுகாதாரம் மற்றும் குடும்பநலத் துறை இடையேயான சுகாதாரத் துறை குறித்த புரிந்துணர்வு ஒப்பந்தத்தில் கையெழுத்திடுவதற்கான முன்மொழிவிற்கு ஒப்புதல் அளித்தது.
கூட்டுறவின் பலன்கள் :
கூட்டுறவு உடன்படிக்கை கீழ்க்கண்ட துறைகளில் கூட்டுறவை உள்ளடக்கியதாகும் :-
- சுகாதாரநலன் அமைப்புகளை வலுப்படுத்துதல் ;
- தொற்று இல்லா நோய்கள், தொற்றுநோய்கள் மற்றும் நுண்ணுயிர் எதிர்ப்பு தடுப்பு ;
- மருத்துவமனை மேலாண்மை அமைப்புகளை உருவாக்குதல் மற்றும் சுகாதார தகவல் அமைப்புகள், மருத்துவமனை மேலாண்மை ;
- மகப்பேறு மற்றும் குழந்தை நலன் ;
- மருத்துவ ஆராய்ச்சிகள் ;
- சிறுநீரகம் மற்றும் கல்லீரல் மாற்று அறுவைசிகிச்சை, இருதய அறுவைசிகிச்சை, புற்றுநோய், எலும்பியல், அவசரசிகிச்சை, போன்றவற்றில் அனுபவங்களை பரிமாறிக் கொள்ளுதல் :
- சுகாதாரத் துறையில் மனித வளங்களின் திறனை மேம்படுத்துதல் ;
- மருந்து கட்டுப்பாடு மற்றும் மருத்துவக் கருவிகள் வழங்குதல் துறையில் தகவல் மற்றும் அனுபவங்களை பரிமாறிக் கொள்ளுதல் ;
- மருந்துகள் மற்றும் மருத்துவப் பொருட்கள் மனிதர்கள் மீது சோதிக்கப்படுகையில் அவை, குறித்த நற்பழக்கத் தகவல் மற்றும் அனுபவங்களை பரிமாறிக் கொள்ளுதல் ;
- நோய்களின் ஒருங்கிணைந்த கண்காணிப்பு ;
- மருத்துவர்கள், செவிலியர்கள் மற்றும் தகவல் தொழில்நுட்ப வல்லுநர்கள் அனுபவங்களை பரிமாறிக் கொள்வதற்காக பயணத்திற்கு ஏற்பாடு செய்தல் ;
- இணைய-சுகாதாரம் குறித்த அனுபவ பரிமாற்றம் ;
- சுகாதார வல்லுநர்கள் இந்திய குடியரசில் தொடர் பயிற்சி பெறும் வகையில், “தகவல் தொழில்நுட்பத்திற்கான இந்திய-கிரிகிஸ் மைய”த்தில் பயிற்சி மற்றும் தொழில்வல்லுமை வளர்ச்சியை பெறுவதற்கான வாய்ப்புகளை அளித்தல் ;
- சுகாதார சுற்றுலா ; மற்றும்
- இரு தரப்பும் முடிவு செய்யும் இதர துறைகளில் கூட்டுறவு.
செயலாக்கம் :
ஒத்துழைப்பை மேலும் விரிவாக்கம் செய்திடவும் மற்றும் புரிந்துணர்வு உடன்படிக்கை செயல்படுத்துவதை மேற்பார்வையிடவும் பணிக் குழு ஒன்று ஏற்படுத்தப்படும்.
பொருளாதார விவகாரங்களுக்கான மத்திய அமைச்சரவைக் குழு
540 மெகாவாட் உற்பத்தி திறன் உள்ள க்வார் புனல்மின் திட்டத்திற்கு அமைச்சரவை ஒப்புதல் அளித்துள்ளது
ஜம்மு காஷ்மீர் யூனியன் பிரதேசத்தின் கிஷ்த்வார் மாவட்டத்தில் செனாப் ஆற்றின் குறுக்கே ரூ.4526.12 கோடி முதலீட்டில்
540 மெகாவாட் உற்பத்தி திறன் உள்ள க்வார் புனல்மின் திட்டத்திற்கு பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது.
தேசிய புனல் மின் கழகம், ஜம்மு காஷ்மீர் மாநில மின் உற்பத்தி மேம்பாட்டு கழகமும், செனாப் பள்ளத்தாக்கு மின் உற்பத்தி திட்டத்திற்கான தனியார் நிறுவனமும் இணைந்து இதனை அமலாக்கும். இதில் 51 சதவீதம் தனியார் பங்களிப்பாகவும், 49 சதவீதம் அரசு கழகங்களின் பங்காகவும் இருக்கும்.
இந்த மின் திட்டம் ஆண்டுக்கு 1975.54 மில்லியன் யூனிட் மின்சாரம் உற்பத்தி செய்யும்.
இந்தத் திட்டத்திற்கு அடிப்படை கட்டமைப்பு செலவுக்காக மத்திய அரசு ரூ.69.80 கோடி மானியமாக வழங்குகிறது. மேலும் ஜம்மு காஷ்மீர் யூனியன் பிரதேசத்திற்கு உதவியாக ரூ.655.08 கோடி மானியமாக வழங்கப்படும். இந்த மின் திட்டம் 54 மாதக்காலத்தில் செயல்படத்தொடங்கும்.
இதன் மூலம் 2500 பேர் நேரடியாகவும், மறைமுகமாகவும் வேலை வாய்ப்பு பெறுவார்கள்.